**Paziņojums par līdzdalības iespējām Ministru kabineta noteikumu projekta**

**“Grozījumi Ministru kabineta 2013. gada 24. septembra noteikumos Nr. 903 “Valsts policijas maksas pakalpojumu cenrādis” izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts |
| 2. | Dokumenta nosaukums | Ministru kabineta noteikumu projekts “Grozījumi Ministru kabineta 2013. gada 24. septembra noteikumos Nr. 903 “Valsts policijas maksas pakalpojumu cenrādis”” (turpmāk – projekts). |
| 3. | Politikas joma un nozare vai teritorija | Iekšlietu politika |
| 4. | Dokumenta mērķgrupas | Personas, kuras pieprasīs Valsts policijas sniegtos maksas pakalpojumus. |
| 5. | Dokumenta mērķis un sākotnēji identificētā problēmas būtība | Pašreiz Valsts policijas sniegto maksas pakalpojumu veidus un to cenrādi noteic Ministru kabineta 2013.gada 24.septembra noteikumi Nr.903 “Valsts policijas maksas pakalpojumu cenrādis” (turpmāk – MK noteikumi Nr.903).MK noteikumi Nr. 903 saistībā ar dokumenta atvasinājuma izgatavošanu noteic tādus Valsts policijas sniegto maksas pakalpojumu veidus kā kopēšana (melnbalta kopija uz Valsts policijas papīra, A4 formāta, vienpusēja, melnbalta kopija uz Valsts policijas papīra, A4 formāta, divpusēja, melnbalta kopija uz Valsts policijas papīra, A3 formāta, vienpusēja) un ieraksts matricā. Šī brīža normatīvajā regulējumā nav paredzēta maksa par dokumentu skenēšanu, neskatoties uz ko nereti Valsts policija pēc personas pieprasījuma tās pieprasītos lietas materiālus sagatavo skenētā veidā, piemērojot maksu par skenēšanu, kas noteikta Ministru kabineta 2006. gada 21. novembra noteikumos Nr. 940 “Noteikumi par informācijas sniegšanas maksas pakalpojumiem”. Ņemot vērā minēto un to, ka MK noteikumi Nr. 903 pašreiz neparedz maksu par dokumentu skenēšanu – pakalpojumu, ko Valsts policija, saņemot attiecīgu pieprasījumu, faktiski sniedz personai, projektā ir iekļauts jauns maksas pakalpojuma veids – dokumenta skenēšana. Pašreiz izmaksas, kas Valsts policijai rodas, meklējot personas pieprasīto dokumentu arhīvā, aizklājot personas datus (anonimizējot tos), apliecinot dokumenta atvasinājuma pareizību un cauršujot dokumentu, ir iekļautas Valsts policijas sniegtā maksas pakalpojuma – kopēšana izcenojuma aprēķinā. Lai nodrošinātu, ka Valsts policijas sniegto maksas pakalpojumu izcenojumu veidojošās izmaksas ir saprotamas ikvienai personai, kas šādus pakalpojumus vēlas saņemt, projekts paredz no kopēšanas maksas pakalpojuma izcenojumu veidojošajām izmaksām atsevišķi izdalīt izmaksas par lietas meklēšanu arhīvā, personas datu aizklāšanu (anonimizēšanu), dokumenta atvasinājuma pareizības apliecināšanu un dokumentu cauršūšanu, paredzot tos kā jaunus maksas pakalpojumu veidus. Ja Valsts policijas sniegtais maksas pakalpojums sastāvēs no vairākiem maksas pakalpojumiem, tie tiks summēti.MK noteikumos Nr. 903 nav noteikta kārtība, kādā persona veic maksājumu, tādējādi projekts paredz, ka persona – pakalpojuma saņēmējs – par Valsts policijas sniegto maksas pakalpojumu norēķinās pirms tā saņemšanas, bet, ja ar pakalpojuma saņēmēju noslēgts Publisku izklaides un svētku pasākumu drošības likumā paredzētais līgums – saskaņā ar līguma nosacījumiem. Vienlaikus projekts paredz, ka maksājumu par pakalpojumu veic ar tāda maksājuma pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.Ja pēc pakalpojuma saņēmēja pieprasījuma Valsts policija dokumentu atvasinājumus pakalpojuma saņēmējam nosūtīs, izmantojot pasta pakalpojumus, atbilstoši projektā paredzētajam sniegto pakalpojumu cenai papildus tiks pieskaitīta maksa par pasta pakalpojumiem saskaņā ar pasta pakalpojumu tarifiem. MK noteikumos Nr. 903 nav noteikts to personu loks, kurām piemērojami atvieglojumi no maksas par Valsts policijas sniegtajiem maksas pakalpojumiem.Ņemot vērā minēto un ievērojot Ministru kabineta 2011. gada 3. maija noteikumu Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 14. un 17. punktā noteikto, lai nodrošinātu maksas pakalpojumu pieejamību sociāli mazaizsargātākajām personu grupām, projekts paredz noteikt to personu loku, kurām Valsts policija maksas apmēru par atsevišķiem Valsts policijas sniegtajiem pakalpojumiem samazina par 50 procentiem.Atbilstoši projektā paredzētajam Valsts policija maksas apmēru par dokumenta atvasinājuma izgatavošanu (dokumenta kopēšanu) un ar to saistītajiem pakalpojumiem (lietas meklēšanu arhīvā, personas datu aizklāšanu (anonimizēšanu), dokumenta cauršūšanu, dokumenta atvasinājuma pareizības apliecināšanu, dokumentu ierakstīšanu datu nesējā, dokumentu skenēšanu) samazinās par 50 procentiem, ja, uzrādot attiecīgo statusu vai faktu apliecinoša dokumenta oriģinālu vai pieprasījumā norādot attiecīgā statusa vai fakta apliecinoša dokumenta reģistrācijas numuru, izdevēju un datumu, pakalpojumu pieprasīs: 1) persona, kura normatīvajos aktos noteiktajā kārtībā atzīta par trūcīgu, 2) pensionārs, kura pensijas apmērs nepārsniedz valstī noteikto minimālo darba algu, 3) politiski represēta persona, 4) persona ar invaliditāti. |
| 6. | Dokumenta izstrādes laiks un plānotā virzība | Projekts 2019. gada 8. aprīlī izskatīts Iekšlietu ministrijas Tiesību aktu projektu virzības komitejā. Projektu plānots iesniegt izsludināšanai Valsts sekretāru sanāksmē. |
| 7. | Dokumenti | Projekts, projekta sākotnējās ietekmes novērtējuma ziņojums (anotācija) un tās pielikumi. |
| 8. | Sabiedrības pārstāvju iespējas līdzdarboties | Rakstiski sniedzot viedokli, iebildumus un priekšlikumus par projektu. |
| 9. | Pieteikšanās līdzdalībai | Viedokli, iebildumus un priekšlikumus par projektu var iesniegt līdz 2019. gada 26. septembrim, nosūtot uz elektroniskā pasta adresi solvita.zakaite@vp.gov.lv.Iesniedzot viedokli, iebildumus un priekšlikumus par projektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), adrese, tālruņa numurs un elektroniskā pasta adrese. |
| 10. | Cita informācija | Nav |
| 11. | Atbildīgā amatpersona | Valsts policijas Galvenās administratīvās pārvaldes Juridiskā biroja Normatīvo aktu analīzes un izstrādes nodaļas juriste Solvita Žakaite, tālr.67829546, e-pasts: solvita.zakaite@vp.gov.lv  |